text: Store ændringer i togtrafikken torsdag morgen 
  09 marts 2017 kl. 04.57
  Torsdag morgen betyder manglende IC-4-tog fortsat, at en regional togtur bliver vekslet til en bustur, hvis du vil køre med DSB.
  Myldretidstogene mellem Aarhus H og Fredericia er aflyst i dag torsdag samt fredag.
  Regionaltogene mellem Aarhus H og Esbjerg er ligeledes aflyst resten af ugen. Det giver følgende ændringer:
  For at skabe forbindelse mellem Esbjerg og Aarhus standser lyntogene i begge retninger ekstraordinært i Middelfart.
  Hedensted: Lyntogene mod København H samt InterCity-togene mod Aarhus H/Aalborg standser ekstraordinært her. 
  Taulov, Brørup, Holsted og Gørding: InterCity-togene til og fra Esbjerg stopper ekstra her.
  Brejning og Børkop: Betjenes af Togbusser. Togbusserne kører mellem Fredericia og Vejle.
  Desuden er enkelte lyntog aflyst torsdag. Den helt aktuelle trafiksituation kan ses på Rejseplanen.
  